PRIESKUM TRHU NA STANOVENIE PREDPOKLADANEJ HODNOTY ZÁKAZKY (PHZ) 
V súlade s metodickým usmernením riadiaceho orgánu č. 2/2025 o obstarávaní tovarov, služieb a stavebných prác  pri implementácii projektových intervencií  v rámci Strategického plánu SPP 2023 – 2027   

VÝZVA NA PREDKLADANIE PONÚK 


IDENTIFIKÁCIA OBSTARÁVATEĽA: 
RAVENA, s. r. o., Cintorínska 31, 951 93 Topoľčianky, IČO: 36 519 570


NÁZOV ZÁKAZKY: 
Dodanie samostatného tepelného čerpadla pre spoločnosť RAVENA, s. r. o.


PREDMET ZÁKAZKY: 
Predmetom zákazky je dodanie jedného nového, nepoužitého tepelného čerpadla na technologické chladenie:
1. Samostatné tepelné čerpadlo – 1 ks


PARAMETRE, TECHNICKÉ POŽIADAVKY A ROZSAH ZÁKAZKY:
Vyžadujú sa nové, nepoužité zariadenia. 
Pri každej ponúkanej položke je potrebné splniť všetky príslušné požiadavky. Funkčne rovnocenné riešenia sú prípustné. 
Predmetom je iba samostatné tepelné čerpadlo v štandardnom výrobnom vyhotovení vrátane zabudovaných komponentov potrebných na jeho funkciu. Externé armatúry, samostatný chladič, externý výmenník, potrubia, montáž, osadenie, hydraulické a elektrické zapojenie, podružné meranie a uvedenie do prevádzky nie sú súčasťou dodávky. Cena nezahŕňa dopravu, vykládku ani ostatné služby.

1. Samostatné tepelné čerpadlo – 1 ks
	Typ zariadenia:

	Nové, nepoužité reverzibilné tepelné čerpadlo typu vzduch – voda pre technologický vodný okruh. Funkčne rovnocenné riešenia sú prípustné.

	Chladiaci výkon:

	Najmenej 360 kW pri teplote vody na vstupe/výstupe 12/7 °C a teplote vonkajšieho vzduchu 35 °C. Výkon doložiť technickým listom.

	Účel použitia:

	Pozberové chladenie vlastného mechanicky zberaného hrozna alebo rmutu z približne 35–37 °C na 18–20 °C prostredníctvom nadväzujúcej technológie, ktorá nie je predmetom dodávky.

	Regulácia a údaje zariadenia:

	Zabudovaná stupňovitá alebo plynulá regulácia výkonu a teploty. Uviesť príkon, účinnosť, chladivo, prevádzkové teploty, prietok, tlakovú stratu, napájanie a maximálny prúd.

	Rozsah dodávky:

	Jeden kus samostatného tepelného čerpadla. Bez externých armatúr, chladiča, výmenníka, montáže, zapojenia a ostatných inštalačných prác.

	Doklady a dodacie podmienky:

	Technický list, príslušné vyhlásenie o zhode a návod v slovenskom alebo českom jazyku. Záruka najmenej 12 mesiacov; uviesť záručné podmienky, miesto prevzatia a dodaciu lehotu.





LEHOTA NA PREDLOŽENIE PONUKY: 
Ponuky je potrebné predložiť do: 26.10.2026 do 10:00 hod.

SPÔSOB PREDLOŽENIA PONUKY: 
· Výhradne elektronicky. Elektronickú ponuku potenciálni dodávatelia predložia prostredníctvom systému JOSEPHINE.
· Potenciálny dodávateľ, resp. osoba poverená konať za potenciálneho dodávateľa,   vyplní priložený formulár cenovej ponuky a potvrdí podpisom a pečiatkou.
· Sken podpísanej a opečiatkovanej ponuky nahrá do systému JOSEPHINE.
· V prípade podpisu poverenou osobou nahrá dodávateľ do systému aj sken poverenia s podpisom štatutárneho zástupcu dodávateľa.
 
V cenovej ponuke je potrebné presne identifikovať potenciálneho dodávateľa (názov, sídlo/ adresa, IČO). 
V cenovej ponuke potenciálny dodávateľ uvedie:
- názov/typ naceneného tovaru 
- cenu v EUR bez DPH 

VYSVETĽOVANIE 
V prípade nejasností týkajúcich sa požiadaviek uvedených vo Výzve alebo inej sprievodnej dokumentácii môže potenciálny dodávateľ elektronicky požiadať obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Potenciálny dodávateľ musí svoju žiadosť doručiť obstarávateľovi dostatočne vopred pred uplynutím lehoty na predkladanie ponúk, tak aby mal obstarávateľ dostatok času na spracovanie a doručenie odpovede všetkým potenciálnym dodávateľom. O doručení správy bude potenciálny dodávateľ informovaný prostredníctvom notifikačného e-mailu. 

Upozornenie: 
Predmetný prieskum trhu nebude viesť k uzatvoreniu zmluvy a bude slúžiť výlučne ako podklad na stanovenie predpokladanej hodnoty zákazky. 

